U-I-129/07
Natisni
Opravilna št.:
U-I-129/07
Datum odločitve:
6. 11. 2008
ECLI:
ECLI:SI:USRS:2008:U.I.129.07
Akt:
Zakon o graditvi objektov (Uradni list RS, št. 110/02, 41/04, 47/04 in 126/07) (ZGO), 1. odst. 62. čl.
Izrek:
Pobuda za začetek postopka za oceno ustavnosti in zakonitosti prvega odstavka 62. člena Zakona o graditvi objektov (Uradni list RS, št. 110/02, 41/04, 47/04 in 126/07) se zavrže.
Evidenčni stavek:
Pobudniki nimajo pravnega interesa, če ne izkažejo, da izpodbijana določba neposredno posega v njihov pravni položaj.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Mauro Brajnik in drugi, Koper
Datum vloge:
19. 4. 2007
Vrsta odločitve:
sklep
Vrsta rešitve:
zavrženje
Dokument:
US28373
Dokument v PDF obliki:
U-I-129-07.pdf
80 KB
Prenesite datoteko
U-I-129/07-14
6. 11. 2008
SKLEP
Ustavno sodišče je v postopku za preizkus pobude Maura Brajnika in drugih, Koper, ki jih zastopa Peter Kos, odvetnik v Kopru, na seji 6. novembra 2006
sklenilo:
Pobuda za začetek postopka za oceno ustavnosti in zakonitosti prvega odstavka 62. člena Zakona o graditvi objektov (Uradni list RS, št. 110/02, 41/04, 47/04 in 126/07) se zavrže.
Obrazložitev
1. Pobudniki izpodbijajo v izreku tega sklepa navedeni akt. Zatrjujejo, da je v neskladju s členi Ustave: 14, 22, 23, 72 in 157. Pravni interes utemeljujejo z navedbo, da Ministrstvo za okolje in prostor vodi postopek za izdajo gradbenega dovoljenja za gradnjo bencinskega servisa Bertoki. Upravno sodišče, Oddelek v Novi Gorici, naj bi na podlagi izpodbijane določbe Krajevni skupnosti Bertoki in Civilni iniciativi proti izgradnji bencinskega servisa Bertoki že zavrnilo njun zahtevek za priznanje statusa stranke v postopku izdaje gradbenega dovoljenja.
2. Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Izpodbijani predpis ne učinkuje neposredno. V takšnih primerih se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-275/07 z dne 22. 11. 2007 (Uradni list RS, št. 110/07 in OdlUS XVI, 82). Iz razlogov, navedenih v citiranem sklepu, pobudniki še ne izkazujejo pravnega interesa za oceno ustavnosti izpodbijane zakonske določbe. Zato je Ustavno sodišče pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: predsednik Jože Tratnik ter sodnice in sodniki mag. Marta Klampfer, mag. Marija Krisper Kramberger, mag. Miroslav Mozetič, dr. Ernest Petrič, Jasna Pogačar, dr. Ciril Ribičič in Jan Zobec. Sklep je sprejelo soglasno.
Jože Tratnik
Predsednik